b'\n_START_ARTICLE_\nFort Yukon\n_START_SECTION_\nHistoriaa\n_START_PARAGRAPH_\nFort Yukon perustettiin kanadalaisena Ven\xc3\xa4j\xc3\xa4n alueella sijainneena siirtokuntana vuonna 1847. Se oli Hudson Bay Companyn etuvartioasema vuoteen 1869 kunnes Alaskan Yhdysvalloille myynnin j\xc3\xa4lkeen sen otti hallintaansa Alaska Commercial Company. Ensimm\xc3\xa4inen postikonttori perustettiin 12. hein\xc3\xa4kuuta 1898, ensimm\xc3\xa4inen postimestari oli nimelt\xc3\xa4\xc3\xa4n John Hawksly. Seuraavien vuosikymmenien aikana siirtokunta k\xc3\xa4rsi useista epidemioista ja vuoden 1949 tulvasta._NEWLINE_1950-luvulla Yhdysvaltojen ilmavoimat perusti tukikohdan ja tutka-aseman Fort Yukoniin. Kaupunkioikeudet se sai 1959. Fairbanksin l\xc3\xa4heisyyden ja sijainnin napapiirin pohjoispuolella vuoksi kaupungista on tullut my\xc3\xb6s matkailukohde.'